เสกสรรค์ ศุขพิมาย

เสกสรรค์ ศุขพิมาย หรือ เสก โลโซ เกิดเมื่อวันที่ 7 สิงหาคม พ.ศ. 2517 เป็นนักร้อง นักดนตรี และนักแต่งเพลงชาวไทย มือกีต้าร์และนักร้องนำวงโลโซ รวมถึงมีผลงานในฐานะศิลปินเดี่ยว ปัจจุบันถูกจำคุกในคดีครอบครองอาวุธปืน ต่อสู้ขัดขวางเจ้าพนักงาน และเสพยาเสพติด ตามคำพิพากษาของศาลฎีกาเมื่อวันที่ 20 พฤษภาคม พ.ศ. 2568

**ประวัติ**
เสกมีภูมิลำเนาอยู่อำเภอโนนไทย จังหวัดนครราชสีมา และเป็นน้องสุดท้อง โดยมีพี่ชายแท้ๆ คือ อมร ศุขพิมาย หรือ แสน นากา เป็นอดีตนักร้องนำวงนากา จบการศึกษาระดับมัธยมศึกษาจากโรงเรียนวัดโคกหนองไผ่ ก่อนที่จะร่วมวงโลโซ ได้ตระเวนเล่นดนตรีอาชีพตามผับในหลายจังหวัด จนมามีผลงานอัลบั้ม โลโซไซตี้ ในนามวง โลโซ กับดนตรีแนวร็อกเนื้อหาฟังเข้าใจง่าย ซึ้งในช่วงนั้นถือได้ว่าเป็นศิลปินที่ขายฝีมือไม่ได้ขายหน้าตา ที่สามารถแจ้งเกิดได้ โดยมีเพลงดัง อย่าง ฉันหรือเธอที่เปลี่ยนไป
ในปี พ.ศ. 2546 เสกประกาศหยุดพักวงโลโซ เพื่อไปเตรียมไปเรียนภาษาและดนตรีเพิ่มเติมที่ ลอนดอน ประเทศอังกฤษ หลังจากนั้นกลับมารับโฆษณาเครื่องดื่มชูกำลัง เอ็ม-150 และกลับไปลอนดอนอีกครั้งพร้อมกับครอบครัว โดยศึกษาด้านภาษาที่โรงเรียน the Hampstead School of English ในลอนดอนเป็นเวลา 6 เดือน Steve Wasserman ซึ่งเป็นคุณครูสอนภาษาอังกฤษของเสกในเวลานั้น เคยเขียนเล่าประสบการณ์ดังกล่าวให้กับหนังสือพิมพ์การ์เดียนของอังกฤษ และเขาเคยเป็นเหตุเสพยาเสพติดของตัวเอง เช่น ดื่มเหล้า เสพยาไอซ์ รวมไปถึงการทุ่มกีตาร์ในขณะเล่นคอนเสิร์ต และการทำร้ายร่างกายภรรยาของเสก

**ชีวิตส่วนตัว**
เสกใช้กีตาร์ Fender Stratocaster Richie Sambora Signature (สีครีม Inlay รูปดาว) มาโดยตลอดตั้งแต่อัลบัมแรกจนถึงปัจจุบัน โดยมีหลายตัว เอฟเฟคที่ใช้ประจำคือ Marshall Jpm 1 Preamp ส่วนกีตาร์โปร่งที่ใช้คือ Gibson Acoustic Songwriter ec 
ด้านครอบครัว เคยแต่งงานกับนางวิภากร ศุขพิมาย (กานต์) มีบุตร-ธิดารวม 3 คน คือ เสฎกานต์ (เสือ หรือ ไทกอร์), กรกวี (กวาง หรือ เดียร์), และกานต์ธิดา (น้องลอนดอน) แต่ภายหลังเสกมีการเกิดปัญหาภายในครอบครัว จึงได้หย่าขาดจากกันเมื่อช่วงเดือนสิงหาคม พ.ศ. 2554 หลังสมรสกันมา 20 ปี ต่อมาเมื่อเสกออกมาจากโรงพยาบาลธัญญารักษ์ ที่เข้าไปทำการบำบัดยาเสพติด เสกได้จดทะเบียนสมรสกับกานต์อีกครั้ง และกลับมาอยู่กับครอบครัว ปัจจุบัน จดทะเบียนหย่าครั้งที่ 2 เมื่อเดือนกันยายน พ.ศ. 2557 เนื่องจากมีปัญหาเรื่องทะเลาะเบาะแว้งและทำร้ายร่างกายกันภายในครอบครัว
ในปี พ.ศ. 2559 เสกได้คบหากับ ปภาดา โชติกวณิชย์ (แซนวิช) นักแสดงหญิงสังกัดช่อง 7 สี แต่ไม่ได้สมรสกัน และได้กำเนิดลูกชายที่ชื่อว่า พัฒนศักดิ์ ศุขพิมาย (ชื่อจริงในใบสูติบัตร ชื่อ ด.ช.จอมเก้า โชติกวณิชย์) หรือน้องลีออง เมื่อเดือนกรกฎาคม ปี พ.ศ. 2560 และได้ประกาศในเพจส่วนตัวเมื่อวันที่ 1 ตุลาคม พ.ศ. 2560 และต่อมาได้ประกาศคบหาดูใจกับ อภิสร์ญา พัฒนวรทรัพย์ (อีฟ) เป็นรองอันดับ 1 มิสแม็กซิม Miss Maxim 2009  หลังจากอดีตภรรยา วิภากร ศุขพิมาย (กานต์) ได้ออกมาเปิดเผยกับสื่อ อย่างไรก็ตามหลังจากที่มีการรักษาตัว กานต์ ก็เข้ามาดูแลมาตลอดเวลา จนกระทั่งเมื่อวันที่ 9 พฤษภาคม พ.ศ. 2563 เสกได้สมรสกานต์อีกครั้งเป็นรอบที่ 3 และได้จัดงานแต่งงานเมื่อวันที่ 12 กันยายน ในปีเดียวกัน
นอกจากผลงานเพลงแล้ว เคยทำธุรกิจประเภทอื่นด้วย ได้แก่ เครื่องดื่มชูกำลัง, น้ำดื่ม, เบียร์, ร้านสะดวกซื้อ, โทรศัพท์มือถือ ภายใต้ชื่อของตัวเอง และเคยเข้าร่วมบริหารสโมสรฟุตบอลเพื่อนตำรวจเมื่อต้นปี พ.ศ. 2559 แต่ไม่สำเร็จเนื่องจากคลับไลน์เซนซิงไม่ผ่านเกณฑ์ จึงมาทำค่ายมวยในชื่อ "ส. โลโซ" และจัดศึก "โลโซ มวยไทย ไฟต์" ปัจจุบันยุติกิจการทุกประเภทแล้ว

**เรื่องอื้อฉาว**
เสก โลโซ เคยมีเรื่องข่าวอื้อฉาวการไป ตบบ้องหู น้อย วงพรู เหตุเพราะเคืองอีกฝ่ายสะบัดรองเท้าปลิวไปโดนตัวระหว่างทำการแสดงแล้วไม่ยอมขอโทษ น้อย วงพรู ที่สหรัฐอเมริกา เมื่อครั้งที่ทั้งคู่เดินทางไปแสดงโขนเรื่อง รามเกียรติ์ ตอน นางลอย นาฏกรรมแห่งรักแอนด์โรล ในงานมหกรรมดนตรี Lincoln Center Festival ของโรงละครชื่อดังในนครนิวยอร์ก เมื่อช่วงปลายเดือนกรกฎาคม พ.ศ. 2549 จนตกเป็นข่าวกระฉ่อนข้ามทวีปอยู่พักใหญ่ แต่ทั้งคู่ก็ได้เคลียร์กัน กลับมาเป็นเพื่อนกันเหมือนเดิม จนกระทั่งมีข่าวฉาวขึ้นมาอีกรอบ
*เมื่อเดือนธันวาคม พ.ศ. 2554 มีข่าวการเผยแผร่ภาพของเสกในลักษณะที่คล้ายกับกำลังเสพยาเสพติดแพร่กระจายในทั่วโซเซี่ยลเน็ตเวิร์คอย่างมาก จนกระทั่งมีกระแสในด้านลบและกลายเป็นปัญหาอื้อฉาว เสกเลือกที่จะไม่โต้ตอบในกระแสหลัก แต่มีการโพสต์ข้อความและรูปภาพในเฟซบุ๊กส่วนตัวอย่างต่อเนื่อง พร้อมทั้งรับงานตามปกติ
*การทำร้ายร่างกายของอดีตภรรยา พร้อมทั้งเปิดตัวแฟนสาวคนใหม่ อ้อม พรพิมล เทพพิชัย ซึ่งเป็นผู้จัดการส่วนตัวของเสก ภายหลังการแถลงข่าว เช้าวันต่อมาบริษัท จีเอ็มเอ็ม แกรมมี่ จำกัด (มหาชน) โดยนายกริช ทอมมัส ได้จัดแถลงข่าวพิเศษ จึงประกาศการยกเลิกสัญญากับทางค่ายเพลงของเสกในที่สุด- เมื่อวันที่ 16 เมษายน พ.ศ. 2559 วิภากร ศุขพิมาย (กานต์) อดีตภรรยาของเสก โพสต์ภาพและข้อความในเฟซบุ๊ก สันนิษฐานว่าอดีตสามีทำร้ายร่างกายสาวหล่อ น.ส.ชนกชล บุญเพ็ง หรือ บี ลูกน้องคนสนิทของเธอต่อหน้า “น้องกวาง” ลูกสาวคนกลาง ทั้งที่พยายามห้ามปรามแต่ไม่เป็นผลจนทำให้เหยื่อบาดเจ็บกระดูกกรามหัก รอเช็กเลือดคั่งในสมอง เขียนข้อความว่า “ใครที่มีอำนาจพอที่จะลาก เสก โลโซ เข้าคุกได้ ช่วยที” เพราะถูกอีกฝ่าย คุกคามตลอด ครั้งที่แล้วให้ลูกน้องขับรถชนน้องชายคดียังไม่ไปถึงไหนเลย ล่าสุดมาทำร้ายลูกน้องคนสนิทบาดเจ็บสาหัส พร้อมระบุแจ้งความกับตำรวจ สน.ลาดพร้าวแล้ว โดยศาลได้ฟ้องเสก จำคุก 2 ปี 6 เดือน ปรับ 4,000 บาท แต่รับสารภาพลดโทษกึ่งหนึ่ง รอลงอาญา 2 ปี พร้อมบริการสังคม 3 ครั้ง และจ่ายค่าเสียหายให้คู่กรณีเป็นจำนวนเงิน 500,000 บาท- เมื่อวันที่ 28 ธันวาคม พ.ศ. 2560 เสกได้ยิงปืนขึ้นฟ้าหลังจากเสร็จงานคอนเสิร์ตในงาน 250 ปี สมเด็จพระเจ้าตากสินมหาราช ที่จังหวัดนครศรีธรรมราช โดยปืนที่ยิงนั้นเป็นปืน 9 ม.ม. และชักปืนยิงขึ้นฟ้าทั้งหมด 10 นัด และยิงลงพื้นอีก 1 นัด โดยที่ไม่ชี้แจงจุดประสงค์ดังกล่าว โดยเสกได้ชี้แจงว่าที่ยิงปืนขึ้นฟ้ามาจากการคำสั่งของเจ้าอาวาสโดยกล่าวว่า ยิงสลุตถวายพระองค์ท่าน ด้วยความจงรักภักดี หลังจากแสดงคอนเสิร์ตการกุศลสิ้นสุดลง แต่ด้วยข่าวที่เกิดขึ้นทำให้เสก ถูกหมายจับข้อหา มีอาวุธปืน-กระสุนไม่ได้ รับอนุญาต พกพาโดยไม่มีเหตุอันควร ยิงปืน โดยใช่เหตุในเมือง หมู่บ้าน ชุมชน กระทั่งวันที่ 31 ธันวาคม ตำรวจได้ออกหมายค้นที่บ้านโดยเสกอยู่ในบ้านตลอด จนถูกรวบตัวหลังจากถูกจับกุม ได้ตรวจสารเสพติดผลปรากฏว่ามีปัสสวะสีม่วง ทำให้ถูกเพิ่มข้อหาเสพสารเสพติดและถูกจำคุกเพิ่มอีกจากคดีทื่ทำร้ายทอมเขาจำคุกในคืน วันที่ 2 มกราคม พ.ศ. 2561 ที่ สภ.พรหมคีรี แต่ว่ากานต์ วิภากร อดีตภรรยาได้นำเงินประกันตัวเสก เป็นจำนวนเงิน 150,000 บาท ในข้อหาขัดขวางการจับกุมและพกพาอาวุธปืน ก่อนควบคุมตัวกลับไปยัง สน.คันนายาว เพื่อรอประสานกับ สภ.พรหมคีรี จังหวัดนครศรีธรรมราช เพื่อดำเนินคดีต่อ ต่อมาเมื่อวันที่ 1 มกราคม พ.ศ. 2561  เสกถูกแจ้งข้อหาเพิ่มอีก 2 ข้อหา คือ มีอาวุธปืนหรือเครื่องกระสุนปืนไว้ในครอบครองโดยไม่ได้รับอนุญาต ต่อสู้ขัดขวางเจ้าพนักงาน หรือผู้ต้องช่วยเจ้าพนักงานตามกฎหมายในการปฏิบัติการตามหน้าที่ หลังขัดขวางการปฏิบัติหน้าที่ในการควบคุมตัว จนต้องใช้กำลังจากหน่วยอรินทราชเข้าควบคุมตัว และการตรวจผลปัสสวะสีม่วงได้พบว่า มีสารเมทแอมเฟตามีน อยู่ในกลุ่มยาเสพติดประเภทยาไอซ์หรือยาบ้า และสารเอ็มดีเอ็มเอ (Methylenedioxy methamphetamine) อยู่ในกลุ่มประเภทยาอี ทั้งนี้ สารเสพติดที่พบดังกล่าวอยู่ในกลุ่มยาเสพติดประเภทที่ 1  แต่หลังจากที่ปล่อยตัวเสก ได้โพสต์รูปงานเลี้ยงและถ่ายรูปกับเจ้าหน้าที่ตำรวจและข้าราชการที่เกี่ยวข้องกับได้รับดำเนินคดีที่เกิดขึ้น จนทำให้เกิดกระแสวิพากษ์วิจารณ์ขึ้นมาอีกครั้ง และจากการโพสต์นั้นทำให้ถูกสั่งย้ายด่วนในรูปภาพ- เมื่อช่วงเดือนสิงหาคม พ.ศ. 2561 เสกได้ส่งผ่านสัญญาณต่อเนื่องสดในแฟนเพจตัวเองในเฟซบุ๊ก โดยมีการพาดพิงถึงบุคคลที่ 3 ด้วยคำไม่สุภาพและทั้งหมดหมิ่นประมาททั้งไพบูลย์ ดำรงชัยธรรม, ทักษิณ ชินวัตร, ยิ่งลักษณ์ ชินวัตร, พานทองแท้ ชินวัตร พร้อมประกาศตัวเองว่าเป็นผู้สนับสนุนรัฐบาล พลเอก ประยุทธ์ จันทร์โอชา อีกด้วย และด้วยการถ่ายทอดสดต่อเนื่องทำให้เกิดข้อสงสัยว่าเสกมีอาการโรคไบโพลาร์ ต่อมาเมื่อวันที่ 19 สิงหาคม ได้นำตัวเสกเข้าไปรักษาบำบัดที่โรงพยาบาลแห่งหนึ่ง โดยผู้ที่นำพาไปคือเสฏกานต์, วิภากร ศุกพิมาย และ อภิสร์ญา พัฒนวรทรัพย์ ซึ่งได้พบว่าอาการของเสกเป็นไบโพลาร์ขั้นร้ายแรงซึ่งอาจจะมีส่งผลต่อการฆ่าตัวตาย และมีอาการโรคนี้มานานเกือบ 10 ปี- เมื่อวันที่ 20 พฤษภาคม พ.ศ. 2568 ศาลอาญามีนบุรีอ่านคำพิพากษาศาลฎีกาให้จำคุกเสกจากกรณียิงปืนขึ้นฟ้า ในความผิด 3 ข้อหา คือ มีอาวุธปืนและกระสุนปืนไว้ในครอบครองโดยไม่ได้รับใบอนุญาต, ต่อสู้ขัดขวางเจ้าพนักงานที่ปฏิบัติหน้าที่โดยขู่เข็ญว่าจะประทุษร้ายโดยมีอาวุธปืน และเสพยาเสพติด รวมทั้งหมด 2 ปี 12 เดือน 20 วัน

**ผลงาน**

**ผลงานในนามวงโลโซ === 

**อัลบั้มปกติ**
 Lo Society (พ.ศ. 2539)- Loso Entertainment (พ.ศ. 2541)- Rock & Roll (พ.ศ. 2542)- Losoland (พ.ศ. 2544)- ปกแดง (พ.ศ. 2544)

**อัลบั้มพิเศษ ==== - Lo Society Bonus Tracks (พ.ศ. 2539)- Loso จักรยานสีแดง (พ.ศ. 2540)- Rock For Life (พ.ศ. 2542)

**ผลงานเดี่ยว**

**อัลบั้ม**

**EP**
 รักและสันติ (พ.ศ. 2557)

**ซิงเกิล**
 เส้นทางลูกผู้ชาย (Ver.เต็มตีน)- แม้เราต้องจากกัน- รักรู้ไหม- สายเลือดไทย- รวมดวงใจปลูกไทยเขียว- มนัส โนนุช- ใจสลายที่ราชประสงค์- กล้าที่จะฝัน กล้าที่จะฝ่าฟัน- รักเธอจนวันตาย- ซาตาน feat. อัษฎาพร สิริวัฒน์ธนกุล- อ้อนวอน- อาจเป็นเพราะรักเธอ- ฉันเกิดในรัชกาลที่ 9- ขาร็อคขาเลาะ feat. ลำไย ไหทองคำ- ก้าวให้ไกลกว่าเดิม- แม้ว่า (2024 Remix)

**ผลงานการแต่งเพลงให้กับศิลปินคนอื่น**
นอกจากการแต่งคำร้องในผลงานเพลงทั้งหมดของตัวเองแล้ว เสก โลโซ ยังได้แต่งคำร้องให้กับศิลปินคนอื่น ๆ ด้วย โดยใช้นามปากกา อย่างเช่น ส. ศรีวรา, เสฎกานต์, กรกวี, วิภากร- คาราบาว
**เพื่อชีวิตติดล้อ
*อัสนี-วสันต์
**คนหลายใจ- เบิร์ด ธงไชย
** อย่ารักกันเลย
** อย่าทำร้ายใจกัน
** รู้ไหม (ว่าฉันคิดถึง)
** อยากเป็นแฟนเธอ- แสน นากา
** ดูถั่ว ดูถั่ว
** นักร้องขาดรัก
** เรารักประเทศไทย- OHO
** (เก็บใจใส่) กุญแจ- Paper Jam
** ไม่รักดี- พั้นช์ วรกาญจน์
** ลืมฉันไปเสียเถอะ- พลพรรครักเอย
** มีน้ำยา- แบล็กเฮด
** อย่าเสียน้ำตา- ปฏิภาณ ปฐวีกานต์
** รักรู้ไหม- รวมศิลปินแกรมมี่
** คนขายฝัน- โจ้ นากา
** ผิดที่ฉัน

**ผลงานอัลบั้มพิเศษ**
 อัลบั้ม "ลงเอย พี่น้องร้องเพลง อัสนี-วสันต์" วางแผง พ.ศ. 2543 สังกัด จีเอ็มเอ็ม แกรมมี่- อัลบั้ม เบิร์ด-เสก (ร่วมกับ ธงไชย แมคอินไตย์) วางแผง 25 พฤษภาคม พ.ศ. 2547 สังกัด จีเอ็มเอ็ม แกรมมี่

**คอนเสิร์ต**

**อ้างอิง**

**แหล่งข้อมูลอื่น**
 sekloso.official
หมวดหมู่:บุคคลจากอำเภอโนนไทย
หมวดหมู่:ศิลปินสังกัดจีเอ็มเอ็ม แกรมมี่
หมวดหมู่:นักร้องนักแต่งเพลงชาวไทย
หมวดหมู่:นักกีตาร์ชาวไทย
หมวดหมู่:นักธุรกิจชาวไทย
หมวดหมู่:บุคคลในวงการมวยไทย
หมวดหมู่:นักร้องชายชาวไทย
หมวดหมู่:นักดนตรีชาวไทย